**Ministru kabineta noteikumu projekta „Grozījums Ministru kabineta 2016. gada 13. decembra noteikumos Nr. 770 „Traktortehnikas un tās piekabju pārbūves noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir sagatavots saskaņā ar Ceļu satiksmes likuma 15. panta sesto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Prasības, kādā veicama traktortehnikas vai tās piekabju pārbūve, kā arī automobiļa piekabes pārbūve par traktortehnikas piekabi, prasības traktortehnikas un tās piekabju konstrukcijai un aprīkojumam pēc pārbūves un kārtība, kādā saņemams atzinums par pārbūvētās traktortehnikas vai tās piekabes atbilstību satiksmes drošības un tehnisko normatīvu prasībām, ir noteiktas Ministru kabineta 2016. gada 13. decembra noteikumos Nr. 770 „Traktortehnikas un tās piekabju pārbūves noteikumi” (turpmāk – noteikumi Nr. 770).Noteikumu Nr.770 14.6. apakšpunkts paredz, ka traktortehnikai otrās un trešās kategorijas pārbūvi veic, ja traktortehnikai uzstāda vai demontē mehānismu kompleksus atbilstoši normatīvajiem aktiem par mašīnu drošību, tādējādi mainot traktortehnikas vispārējos gabarītus, masu un funkcionalitāti. Sabiedrībā šobrīd nav vienotas izpratnes par to, kuros gadījumos, traktortehnikai uzstādot vai demontējot mehānismu kompleksus, tā uzskatāma par pārbūvi, tāpēc netiek sasniegts noteikumu Nr. 770 14.6. apakšpunkta normas mērķis.Ministru kabineta noteikumu projekta „Grozījums Ministru kabineta 2016. gada 13. decembra noteikumos Nr. 770 „Traktortehnikas un tās piekabju pārbūves noteikumi” (turpmāk – noteikumu projekts) mērķis ir novērst noteikumu Nr. 770 14.6. apakšpunkta interpretācijas iespējas un noteikumu prasības padarīt skaidrākas traktortehnikas īpašniekiem un traktortehniku uzraugošajām institūcijām, tā mazinot traktortehnikas ekspluatācijas risku, kā arī nodrošināt drošību ceļu satiksmē un citās traktortehnikas izmantošanas vietā. Var izveidoties situācija, kad ekspluatācijā tiek izmantota traktortehnika, kurai izdarītas būtiskas konstruktīvas izmaiņas (mainās gabarīti, masa vai funkcionalitāte), kuras nav paredzējis traktortehnikas ražotājs. Šajā sakarā par pārbūvi neuzskata traktortehnikai stacionāri uzstādītus mehānismu kompleksus, ierīces vai agregātus, ja netiek veiktas izmaiņas konstrukcijās, balstiekārtās vai stiprinājumos. Noteikumu projektā noteikts, ka tad, ja traktortehnika ir pārbūvēta, iejaucoties tās konstrukcijā – uzstādot mehānismus, ko nav paredzējis traktortehnikas ražotājs, vai demontējot esošos mehānismus un tā mainot traktortehnikas gabarītus, masu vai funkcionalitāti –, ir vajadzīga pārbūves atbilstības novērtēšana, jo šādas pārbūves tieši ietekmē traktortehnikas ekspluatācijas drošību. Šajā gadījumā būtiskākie atslēgvārdi, kad traktortehniku var uzskatīt par pārbūvētu, ir “iejaukšanās konstrukcijā” un “kurus nav paredzējis traktortehnikas ražotājs”. Piemēram, tā ir sakabes jeb jūgierīces konstrukciju un pievadu uzstādīšana piekabes vilkšanai tādai traktortehnikai, kurai ražotājs nav paredzējis šādu funkciju. Lai šādai traktortehnikai atbilstoši normatīvajiem aktiem par mašīnu drošību un ceļu satiksmes noteikumu prasībām uzstādītu sakabi jeb jūgierīci piekabes vilkšanai:a) ir jāparedz atbilstošs sakabes jeb jūgierīces veids, ja to vai tās variantu nav paredzējis traktortehnikas ražotājs;b) ir jāiejaucas traktortehnikas bāzes konstrukcijās, lai tās papildinātu ar konstrukcijām un stiprinājumiem sakabes jeb jūgierīces uzstādīšanai;c) ir jāpārbūvē vai jāpapildina traktortehnikas bremzēšanas sistēma, paredzot bremžu izvadu kanālu piekabes bremžu iekārtas pieslēguma nodrošināšanai;d) ir jāuzstāda elektrības izvadu sistēma, lai piekabei pieslēgtu nepieciešamo apgaismojumu. Tādējādi, lai traktortehnika, kurai izdarītas konstruktīvas izmaiņas, kas maina tās gabarītus, masu vai funkcionalitāti, būtu droša dalībai ceļu satiksmē, attiecīgajām pārbūvēm būtu jābūt saskaņotām ar Eiropas Komisijai paziņotu atbilstības novērtēšanas institūciju (valsts SIA “Sertifikācijas un testēšanas centrs”), kas izsniedz pārbūves atbilstības atzinumus saskaņā ar noteikumiem Nr. 770. |
| 3. | Projekta izstrādē iesaistītās institūcijas un publiskās personas kapitālsabiedrības | Zemkopības ministrija, Valsts tehniskās uzraudzības aģentūra un valsts SIA “Sertifikācijas un testēšanas centrs”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrība kopumā, Valsts tehniskās uzraudzības aģentūra, valsts SIA “Sertifikācijas un testēšanas centrs” |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums  | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Informācija par noteikumu projektu no 2019. gada 24. oktobra līdz 7. novembrim bija ievietota Ministru kabineta tīmekļvietnes sadaļā „Sabiedrības līdzdalība” un Zemkopības ministrijas tīmekļvietnes [www.zm.gov.lv](http://www.zm.gov.lv) sadaļā „Sabiedriskā apspriešana”. <https://www.zm.gov.lv/zemkopibas-ministrija/arhivetas-apspriesanas/ministru-kabineta-noteikumu-projekts-grozijumi-ministru-kabineta-2016-?id=837> https://www.mk.gov.lv/content/ministru-kabineta-diskusiju-dokumentiNoteikumu projekts no 2019. gada 24. oktobra līdz 19. novembrim elektroniski tika nosūtīts saskaņošanai Lauksaimniecības tehnikas ražotāju un tirgotāju asociācijai, Zemnieku saeimai un Lauksaimnieku organizāciju sadarbības padomei. |
| 3. | Sabiedrības līdzdalības rezultāti | Par Ministru kabineta tīmekļvietnē [www.mk.gov.lv](http://www.mk.gov.lv) un Zemkopības ministrijas tīmekļvietnē [www.zm.gov.lv](http://www.zm.gov.lv) ievietoto noteikumu projektu netika saņemti iebildumi vai priekšlikumi.Saskaņošanas laikā iebildumi no sabiedrības pārstāvjiem un nevalstiskajām organizācijām netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts tehniskās uzraudzības aģentūra un SIA “Sertifikācijas un testēšanas centrs” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs K. Gerhards

Bumbuls 67027184

adris.bumbuls@zm.gov.lv